**Výzva na predloženie ponuky**

Mesto Senec, Mierové nám. 8, 903 01 Senec , ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“) týmto zverejňuje výzvu na predloženie ponuky v procese zadávania zákazky podľa §117 ZVO na:

**„Rekonštrukcia Tureckého domu v Senci - 2. etapa“**

1. **Identifikácia verejného obstarávateľa.**

Názov: Mesto Senec

Adresa: Mierové nám. 8, 903 01 Senec

Krajina: Slovenská republika

Webové sídlo: https://www.senec.sk/sk

IČO: 00305065

**2. Osoba poverená verejným obstarávaním:**

Kontaktné miesto: obstarame s.r.o., Kupeckého 5 , 821 08 Bratislava

Kontaktná osoba: Mgr. Silvia Jančová, jancova@obstarame.sk

Telefón: +421 948 030 485

**3. Predmet obstarávania: „****Rekonštrukcia Tureckého domu v Senci - 2. etapa“**

**4. Opis zákazky:** Národná kultúrna pamiatka Mestské múzeum Senec – Turecký dom, je solitérny objekt nachádzajúci sa na nároží Námestia 1. mája a Tureckej ulice v katastrálnom území mesta Senec. Predmetom zákazky je rekonštrukcia objektu „SO03 Interiér + doplnky stavby“ t.j. kompletne dokončený interiér nového podkrovia. Vznikne tu nový plnohodnotný podkrovný priestor múzea, ktorý bude slúžiť na výstavy muzeálnych predmetov pre širokú verejnosť. Pribudne nová kancelária a väčší depozitár na skladovanie predmetov múzea. V depozitári bude zachovaná a prezentovaná malá časť pôvodného dreveného krovu. Predmetom II. etapy je výstavba vnútorných priečok, vnútorná tepelná izolácia, stropné obklady zo sadrokartónu, vnútorné omietky a maľby, podlaha podkrovia laminátová a keramická, vnútorné dvere so zárubňami, vzduchotechnika a chladenie, ústredné kúrenie vrátane vykurovacích telies, elektroinštalácie vrátane zásuviek, vypínačov, svietidiel atď., elektronická zabezpečovacia signalizácia, uzavretý televízny okruh, sklenené vitráže, siete a hroty proti holubom na streche, protislnečná fólia na strešné okná.

**Predmetom zákazky nie je AV systém** ( audio video prepojené do celku), **stoličkové výťahy taktiež nie sú predmetom zákazky**. Predmetom zákazky zo stavebného objektu  „SO 02 - Nové schodisko“ je len povrchové obloženie schodov schodiska.

**6. Typ zmluvy, ktorá bude výsledkom verejného obstarávania:** Zmluva o dielo**.** Vzor zmluvy je uvedený v prílohe č. 4 výzvy.

**7. CPV kód :**

 **45212313-3 Stavebné práce na múzeách**

**45212310-2 Stavebné práce na stavbe budov určených na výstavné účely**

**8. Predpokladaná hodnota zákazky: 116 556,25 eur bez DPH**

**9. Miesto dodania predmetu zákazky:** budova Turecký dom, Námestie 1.mája 53, Senec

**10. Lehota výstavby:**  do 5 mesiacov od prevzatia staveniska

**11. Financovanie predmetu zákazky:** z vlastných zdrojov.

**12. Lehota predkladania ponúk: je špecifikovaná v systéme JOSEPHINE.**

[**https://josephine.proebiz.com/sk/tender/5348/summary**](https://josephine.proebiz.com/sk/tender/5348/summary)

**13. Spôsob a miesto predkladanie ponúk: prostredníctvom systému JOSEPHINE.**

[**https://josephine.proebiz.com/sk/tender/5348/summary**](https://josephine.proebiz.com/sk/tender/5348/summary)

**14. Komunikácia:** Elektronicky prostredníctvom komunikačného rozhrania systému JOSEPHINE na adrese: <https://josephine.proebiz.com/sk/tender/5348/summary>

**15. Kritériá na vyhodnotenie ponúk** s pravidlami ich uplatnenia a spôsob hodnotenia ponúk:

Jediným kritériom **je najnižšia cena v EUR s DPH za predmet zákazky**.

**16. Obsah ponuky:**

Ponuka uchádzača musí obsahovať:

16.1. **Návrh uchádzača na plnenie kritéria na vyhodnotenie ponúk** podľa prílohy č. 1 výzvy. Návrh na plnenie kritérií musí byť v súlade s vyplneným výkazom výmerom.

16.2 **Vyplnený výkaz výmer.** Výkaz výmer v prílohy č. 3 tejto výzvy.

16.3. **Podmienky účasti:**

16.3.1Uchádzač predloží doklady podľa § 32 ods. 1 zákona o verejnom obstarávaní:

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a)nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b)nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c)nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d)nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e)je oprávnený dodávať tovar, uskutočňovať stavebné práce alebo poskytovať službu,

f)nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g)nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,47) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h)nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

16.3.2 Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace,

b)písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c)písm. c) doloženým potvrdením miestne príslušného daňového úradu nie starším ako tri mesiace,

d)písm. d) doloženým potvrdením príslušného súdu nie starším ako tri mesiace,

e)písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

Fotokópie dokladov je potrebné naskenovať a vložiť do systému JOSEPHINE.

16.3.3 V zmysle § 152 ods. 1 ZVO, môže uchádzač nahradiť doklady podľa bodu 16.2.2 zápisom do zoznamu hospodárskych subjektov.

16.3.4 Podľa § 34 ods. 1 písm. b) ZVO: Uchádzač predloží zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1.bol verejný obstarávateľ alebo obstarávateľ podľa tohto zákona, dokladom je referencia,

2.bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Podľa § 12 ods. 2 ZVO: referencia na účely tohto zákona je elektronický dokument, ktorý obsahuje potvrdenie o dodaní tovaru, uskutočnení stavebných prác alebo poskytnutí služby.

Minimálna úroveň: **Uchádzač predloží min. 1 referenciu na zákazku na stavebné práce rovnaké alebo podobné ako je predmet zákazky v hodnote min. 80 000 eur bez DPH**.

Za zákazku rovnakú alebo podobnú ako predmet zákazky sa považuje: rekonštrukcia kultúrnej pamiatky alebo rekonštrukcia interiéru budov na kultúru, verejnú zábavu, vzdelávanie, historickej budovy alebo chránenej pamiatky.

16.4 **zadanie celkovej ceny v systéme JOSEPHINE** vypočítaného v súlade s Výzvou ďalšími informáciami uvedenými vo Výzve.

16.5 vyplnená a naskenovaná zmluva o dielo podľa vzoru uvedeného v prílohe č. 4 výzvy,

**17. Vyhradenie práva**

1. Verejný obstarávateľ úspešnému uchádzačovi oznámi, že jeho ponuka uspela, ostatným uchádzačom oznámi, že neboli úspešní.

2. V prípade, ak sa vo výkaze výmer resp. v projektovej dokumentácií predloženej verejným obstarávateľom nachádzajú obchodné názvy výrobkov, uchádzač môže predložiť aj alternatívne výrobky, ktoré však musia byť ekvivalentné ako verejným obstarávateľom požadované výrobky, t.j. musia spĺňať minimálne požadované parametre.

3. Verejný obstarávateľ upozorňuje, že najneskôr k dátumu podpisu zmluvy o dielo je úspešný uchádzač povinný predložiť verejnému obstarávateľovi poistný certifikát, alebo poistnú zmluvu na poistenie zodpovednosti za škody spôsobené tretej osobe v súvislosti s výkonom poistenej činnosti, vo výške minimálne zmluvnej ceny diela s DPH, platnú počas celej doby plnenia zmluvy o dielo. Doklad preukazujúci uvedené skutočnosti bude prílohou zmluvy o dielo.

4. Verejný obstarávateľ požaduje od úspešného uchádzača zloženie realizačnej zábezpeky vo výške 3000 eur na účet verejného obstarávateľa alebo zložením bankovej záruky vo výške 3000 eur, a to najneskôr ku dňu podpisu zmluvy o dielo.

V Senci 30.10.2019

 ........................................................

 Ing. Dušan Badinský

 primátor mesta Senec

Prílohy:

**Príloha č. 1: Návrh na plnenie kritérií**

**Príloha č. 2 projektová dokumentácia**

**Príloha č. 3: výkaz výmer**

**Príloha č. 4: návrh zmluvy o dielo**